*A határozati javaslat elfogadásához*

***egyszerű****többség szükséges,*

*az előterjesztés* ***nyilvános ülésen tárgyalható****!*

*98. számú előterjesztés*

Bátaszék Város Önkormányzata Képviselő-testületének 2022.május 25-én

15 órakor megtartandó ülésére

*a BÁT-KOM 2004 Kft. 2021. évi mérlegbeszámolójának elfogadása*

|  |
| --- |
| **Előterjesztő:** Pap Péter ügyvezető**Készítette:** Pap Péter ügyvezető**Törvényességi ellenőrzést végezte:** ---**Tárgyalja:**Pénzügyi és Gazdasági Bizottság: 2022. 05. 24.Kft. felügyelő bizottsága: 2022. 05.19.…... |

 ***Tisztelt Képviselő-testület!***

Mint minden évben, ez évben is meg kell a képviselő-testületnek tárgyalnia az általa alapított gazdasági társaságok előző évi mérlegbeszámolóját. Az anyagot mellékeljük.

**Szöveges értékelés a BÁT-KOM 2004 Kft 2021. évi feladatainak ellátásáról**

A társaság legfontosabb feladata a városüzemeltetés körében az önkormányzati épületek és építmények üzemeltetése és karbantartása, a parkfenntartás, zöldterület-kezelés, közterületek, utak, járdák, hidak egyéb műtárgyak karbantartása, javítása és üzemeltetése. A társaság gondoskodik a Tanuszoda, a Sportcsarnok, valamint a sportpálya üzemeltetéséről is.

Nagy számban jelentkeznek feladatok a városi és egyházi rendezvények technikai végrehajtása tekintetében. Vállalkozási körben jelentős az építőipari és a takarítási tevékenység.

Az elmúlt évben nagy mértékben befolyásolta a kft. működését a kialakult járványhelyzet, mely főként az uszoda üzemeltetésére gyakorolt hatást, de jelentősen megváltoztatta a takarítási tevékenységünket is a Tankerület vonatkozásában.

A dolgozói kört nagy mértékben érintette a járvány, jelentős szervezési munkát igényelt a feladat ellátás zavartalanságának megőrzése.

**Parkgondozás, városüzemeltetés:**

Parkgondozási és városüzemeltetési tevékenységünket az Önkormányzattal kötött közfeladat-ellátási szerződés alapján végezzük. A szerződésünkből fakadóan 54 200 e Ft támogatási összeget kaptunk a feladatok ellátására. Az elmúlt esztendőben a rendszeresen lehulló csapadéknak köszönhetően a zöldterületek karbantartása feszített feladatellátást kívánt meg, mely próbára tette a személyi állományt és főként a technikai eszközállományt. A parkfenntartás műszaki berendezéseinek szakszerű és biztonságos üzemeltetése céljából a dolgozók már rendelkeznek a szükséges ismeretekkel. A kaszálógépek üzemeltetését csupán négy fő tudta végezni, a közcélú foglalkoztatottak közül nem volt alkalmas személy az ilyen jellegű feladatra. Ebben a tekintetben a személyi állomány létszámának emelése szükségszerű. A feladatot biztonságosan 6 fő tudná ellátni.

Az Önkormányzati belterületi utak hó eltakarítási feladatainak jelentős részét önállóan el tudtuk végezni.

**Nyilvános illemhely - Piac:**

A nyilvános illemhely és piac üzemeltetésénél az Önkormányzattal kötött közfeladat-ellátási szerződés alapján 3600 e Ft támogatás érkezett. Az épületen csak kisebb karbantartási munkákat végeztünk.

**Bérlakások üzemeltetése:**

Lakóházkezelés tevékenységünknél az Önkormányzattal kötött szerződés alapján a lakóházkezeléshez tartozó költségek, kiadások leszámlázásra kerültek, a lakbér bevételekről havi bontásban elszámolásokat készítettünk, melyeket átutaltunk az Önkormányzat elkülönített bankszámlájára.

A lakások felújítása tekintetében a tulajdonos által jóvá hagyott lakás felújítási terv alapján történtek munkálatok.

A bérleti díjak megfizetése nagyrészt rendben megtörténik, csak kisebb csúszások fordulnak elő egyes esetekben.

 A Kft. 2021. évben is elkészítette az önkormányzati bérlakások felújítási koncepcióját, mely alapján került tervezésre a 2022. évi felújítási program.

**Vállalkozási tevékenység:**

Takarítási tevékenységünk jelentős bevételi forrás, melyből 2021 évben 35 465e Ft árbevétel származott. A zavartalan működéshez a személyi és tárgyi feltételek nagyrészt adottak. A személyi állományra jellemző volt a kismértékű mobilitás, valamint a járványhelyzet ebben a körben éreztette legerősebben hatását. A tevékenységünket a BÁTMETÁLL Kft, a Szekszárdi Tankerületi Központ K.D. Általános Iskola és a II Géza Gimnázium, a Bátaszéki KÖH, a Gondozási Központ, a Városi Könyvtár, a Védőnői Szolgálat, a Központi Orvosi Ügyelet épületei tekintetében végezzük.

Az építőipari tevékenységi körben külső vállalkozási munkákat jelentős mértékben tudtunk vállalni, amely hozzájárult a tervezetthez közeli eredmény kialakulásához. Legjelentősebb külső megrendelőnk a BÁTAGRÓ Bt. volt, míg az építőipari feladatok legnagyobb része Bátaszék Város Önkormányzata megrendelése alapján jelentkezett, melynek eredményeként 34 802 e Ft árbevétel keletkezett.

**Tevékenységek nettó árbevétele 2021. évben:**

* Tanuszoda bevétele 36 020 eFt
* Sportcsarnok bevétele 15 685 eFt
* Takarítási tevékenység bevétele 35 465 eFt
* Építési tev. származó bevételek 34 802 eFt

121 972 eFt

**Tanuszoda üzemeltetés:**

A Bátaszéki Tanuszoda üzemeltetését a BÁT-KOM 2004 Kft 2013. október 01-től vette át az AliscaBau Vagyonkezelő Kft-től, melynek üzemeltetését Bátaszék Város Önkormányzattal kötött üzemeltetési szerződés alapján végezzük. Az átvételt követően az üzemeltetést 6,5 fő látja el. . A Tanuszoda üzemeltetés költségeiről támogatásként átadott összegről elszámolást készítünk.

A járványhelyzet jelentősen befolyásolta az üzemeltetést, az év első felében az uszoda zárva volt. Az üzemeltetés teljes leállításával sikerült a tanuszoda költségeit nagymértékben csökkenteni, a dolgozók tekintetében átszervezéssel oldottuk meg a rendkívüli helyzetet.

Az elmúlt év során uszoda belépőkből 1400 eFt, míg a Szekszárdi Tankerülettől 250 0 e Ft bevétel érkezett. Az uszoda üzemeltetését 32 066 eFt önkormányzati támogatással tudtuk finanszírozni. A felújítási és karbantartási munkák 1600 eFt értékben kerültek megvalósításra.

**Sportpálya üzemeltetés**

A sportpálya üzemeltetése az Önkormányzattal kötött közfeladat-ellátási szerződés alapján történik. Az ingatlan üzemeltetése céljából 1 fő takarító és 1 fő karbantartó végzi a munkát.

Az elmúlt év gyakorlati tapasztalatai azt mutatják, hogy a pálya elvárt szintű fenntartása mind a személyi állomány mind a műszaki berendezések terén további fejlesztést igényel.

Az önkormányzattól kapott 11 900 eFt támogatás lefedte az üzemeltetés költségeit.

**Sportcsarnok üzemeltetés**

 A járványhelyzet jelentősen befolyásolta a csarnok üzemeltetését is, mivel a Tankerületi igénybevétel megváltozott az első félévben az uszoda zárva tartása okán.

 A tervezett költségek lefedték az üzemeltetés során jelentkező kiadásokat, a működéshez 13 627 eFt támogatásra volt szükség.

A sportcsarnokban 1,5 fő gondnok és 1 fő takarító látja el a feladatokat.

Csarnokhasználati díj bevétele 2058eFt volt, melyből a Szekszárdi Tankerület 1955 eFt-t fizetett.

A gazdasági társaság 2021 évi gazdálkodásával elérte a tervezett, a tulajdonos által megfogalmazott célokat. A társaság fizetőképességét folyamatosan fenntartotta, fizetési nehézségek nem voltak az elmúlt év során. Nyereség elérése nem szerepel az elsődleges célok között.

Az eredmény alakulását jelentősen befolyásolta az értékcsökkenések elszámolásából fakadó

3733 eFt egyéb ráfordítás összege. A jelen körülmények között a társaság bevételei nem képeznek elég fedezetet a befektetett eszközök, illetve tárgyi eszközök megfelelő pótlására.

A fent említett okok miatt a társaság 2021. évi adózás előtti eredménye 998 519 Ft, míg az adózott eredménye 646 519 Ft.

Tisztelt Képviselő-testület!

Javaslom, hogy a Képviselő-testület a gazdasági társaság 2021. évi mérlegbeszámolóját az alábbiak szerint szíveskedjen elfogadni:

***H a t á r o z a t i j a v a s l a t :***

**a BÁT-KOM 2004 Kft. 2021. évi mérlegbeszámolójának elfogadására**

Bátaszék Város Önkormányzat Képviselő-testülete, mint a BÁT-KOM 2004. Kft. (7140 Bátaszék Baross u. 1/A, adószám: 13318871-2-17, cégjegyzékszám: 17-09-005090) egyedüli alapító tulajdonosa

1. a társaság 2021. évi gazdálkodásáról szóló mérlegbeszámolóját 195 729 eFt bevétellel, 998 eFT adózás előtti eredménnyel, valamint 646 eFt adózott eredménnyel (nyereséggel)elfogadja,
2. tudomásul veszi, hogy az adózott eredmény, illetve az eredménytartalék terhére a társaság nem fizet osztalékot a tulajdonos részére.

*Határidő:* 2022. 05.31.

*Felelős:* Dr. Bozsolik Róbert polgármester

 (az értesítés megküldéséért)

*Határozatról értesül*: BÁT-KOM 2004 Kft. ügyvezetője

irattár